paragraph_text: Unitarna država je država, koja je ustavno uređena kao nedjeljiva cjelina u kojoj najvišu vlast obavljaju središnja državna tijela. Središnja vlast u takvim državama može prenijeti neke ovlasti nižim razinama političke organizacije kao što su regije, županije, departmani i gradovi, ali pridržava i pravo opoziva takvih delegiranih ovlasti.